โบรกฯคัด 19 หุ้นเก็งเป็นเป้ากองทุนเข้าซื้อเดือนธันวานี้
19 หุ้นเก็งเป็นเป้ากองทุน LTF & RMF เข้าซื้อเดือนธันวานี้
30 พ.ย. 2558

บริษัทหลักทรัพย์ ดีบีเอส วิคเคอร์ส (ประเทศไทย) ระบุในบทวิเคราะห์(30 พ.ย.)ว่า ตลาดหุ้นไทย มอร์นิ่งสตาร์คาด 5 สัปดาห์สุดท้ายของปี 2015 อาจจะมีเงินไหลเข้ากองทุน LTF &amp; RMF สูงถึง 3 หมื่นล้านบาท และทำให้เงินไหลเข้ากองทุน LTF &amp; RMF ในปีนี้จะไม่น้อยกว่าปี 2014 ทั้งนี้ในปี 2014 เงินไหลเข้ากองทุน LTF สุทธิ 3.4 หมื่นล้านบาท และในช่วง 1 ม.ค.-23 พ.ย.2015 มีเงินไหลเข้ามาซื้อกองทุน LTF แล้ว 8,516.80 ล้านบาท คาดว่าในช่วงที่เหลือของปีนี้จะเข้ามาอีกกว่า 2 หมื่นล้านบาทใกล้เคียงกับโค้งสุดท้ายของปี 2014
สำหรับกองทุน RMF จากต้นปีถึง 23 พ.ย.2015 มีเงินไหลเข้ามาเพิ่มสุทธิ 9,138.59 ล้านบาท คาดว่าในช่วงที่เหลือของปีนี้จะเข้ามาอีกราว 1 หมื่นล้านบาทใกล้เคียงกับปีก่อน และทำให้เงินไหลเข้ากองทุน RMF สุทธิปี 2015 อาจจะถึง 1.9 หมื่นล้านบาท สูงกว่าปี 2014 ที่เข้ามาเพิ่มสุทธิ 1.7 หมื่นล้านบาท  ปัจจัยกระตุ้นการเข้าซื้อกองทุน RMF คือ มีนโยบายการลงทุนในต่างประเทศมากขึ้น  ณ สิ้นเดือนต.ค.2015 กองทุน LTF มีสินทรัพย์สุทธิทั้งสิ้น 2.62 แสนล้านบาท และกองทุน RMF เท่ากับ 1.70 แสนล้านบาท
ความเห็นเชิงกลยุทธ์ Retail Research : คาดว่าการซื้อ LTF &amp; RMF จะคึกคักในเดือนธ.ค. (ซึ่งเป็นเช่นนี้มาทุกปี) และมีแนวโน้มว่ามนุษย์เงินเดือนจะสนใจซื้อ LTF อย่างต่อเนื่องแม้ว่าทางการจะขยายระยะเวลาถือครองจาก 5 ปีปฎิทินเป็น 7 ปีปฎิทิน (มีผลบังคับใช้ในปี 2016) ก็ตาม เนื่องจากมีความเข้าใจและตระหนักในเรื่องของการลดหย่อนภาษีและการออมเงินเงินเพื่อเกษียณมากขึ้น และเราคาดว่าแรงซื้อกองทุน LTF &amp; RMF โคงสุดท้ายอีกประมาณ 3 หมื่นล้านบาทจะช่วยพยุงตลาดหุ้นไทยในเดือนธ.ค.2015 นี้ไว้ไม่ให้ปรับลดลงแรง ถ้าไม่มีเหตุการณ์ร้ายแรง (Shock) เกิดขึ้นทั้งในและต่างประเทศ 
ทั้งนี้กลุ่มหุ้นที่จะได้รับความสนใจลงทุนในกองทุน LTF และ RMF มักจะอยู่ในกลุ่ม SET50 และหุ้นปันผลสูง เพราะเป็นการลงทุนเพื่อหวังผลตอบแทนในระยะยาวและจำกัดความเสี่ยงไว้ไม่ให้สูงมาก
ซึ่งจากการคาดการณ์ของ DBSV พบว่าหุ้นที่มีโอกาสจะเข้ามาคำนวณใน SET50 รอบ 1 ม.ค.-30 มิ.ย.2016 คือ MTLS, SUPER, STEC, S, TASCO และหุ้นที่คาดว่าจะถูกถอดออกจากการคำนวณ SET50 คือ EGCO, GLOW, M, RATCH, TTW 
ส่วนหุ้นปันผลสูงที่น่าสนใจเลือกซื้อลงทุน โดยคาดการณ์ Dividend Yield ปี 2015-2016 ปีละประมาณ 5-7% ได้แก่ BTSGIF, CPNRF, SPF, INTUCH, QH, LPN, SC, SPALI, TCAP